Italiano: # Anton Giulio Brignole Sale (1605–1665)

Anton Giulio Brignole Sale apparteneva a una delle più potenti famiglie della Repubblica di Genova; nato nel 1605 e deceduto nel 1665, pensatore, poeta, commediografo e uomo politico, sostenitore di una maggiore autonomia della Repubblica verso la Spagna. Nella seconda parte della sua vita, dal 1649, rinunciò a tutti gli incarichi politici e prese gli ordini sacerdotali, finendo per divenire gesuita nel 1652. Autore di commedie plurilingui, I due anelli simili e Li comici schiavi, secondo l’uso del tempo, vi trasfuse la sua vena satirica e polemica. In un’opera come Li comici schiavi ci possiamo imbattere nella maschera genovese del Caporale Berodo, il soldato smargiasso che si produce in incredibili vanterie, destinato ad essere puntualmente beffato, antesignano di altre maschere liguri, come Barudda e Monòdda, popolani rissosi e confusionari.

Il teatro comico del Seicento era spesso plurilingue e di solito ogni personaggio era una maschera, caratterizzata da un diverso dialetto. Il personaggio più amato dal pubblico genovese era il Caporale, il soldato fanfarone, che finisce sempre per fare delle brutte figure. Quando però le commedie venivano rappresentate fuori Genova, la parte del Caporale. o delle altre maschere genovesi, era tradotta in italiano o addirittura soppressa, ciò a causa sia delle allusioni politiche localistiche di cui le tirate del Caporale erano farcite, sia ancora per i giochi di parole e doppi sensi, che piacevano ai genovesi di allora, ma che al di fuori di Genova erano incomprensibili. Ciò spiega anche la nessuna popolarità del teatro genovese e delle sue maschere nel resto d’Italia, a tutt’oggi ignorati.

Le altre due maschere caratteristiche genovesi, che ritornano sempre nel teatro del Seicento e che sono arrivate, con varianti, quasi fino a-i nòstri giorni nei corsi mascherati di Carnevale, erano il vecchio lussurioso e avaro con la servetta giovane e maliziosa che lo respinge sempre. Il Brignole Sale riprende i due personaggi nella sua commedia I due anelli simili e li fa esprimme con tutta la vivacità e il brio necessari alla situazione. In questa scena, il vecchio Pasquale chiede alla sua figlioccia Bianchinetta di sposarlo, per evitare di pagare la dote ad un eventuale pretendente.

Sembra che il Brignole Sale abbia scritto anche qualche poesia comica, di cui questa, piena di doppi sensi e allusioni erotiche o dotte come le tirate del Caporale a teatro, e dedicata a una sua amante troppo esosa, costituisce un esempio.

[^1]: Nella grammatica latina il caso genitivo precede il dativo. L’autore vuol dire che con questa donna si deve essere pronti a dare, prima di usare i «genitali».

[^2]: «Loro» è il classico nome del pappagallo; in questo caso richiama il nome dell’oro.

[^3]: Il «Donato» è una classica grammatica latina. A questa donna piace prendere in mano il «Donato», prima del «Furioso»…

[^4]: «se non menate le mani (pe tirar fuori soldi), potete anche menare i piedi (per andarvene)».

[^5]: i «pagari» fanno pensare all’atto di «pagare»; le «orate» richiamano la parola «oro».

[^6]: Marfisa è una donna guerriera dei poemi cavallereschi francesi; in questo caso, per mandarla «a gambe levate», la «lancia» dev’essere fatta d’oro.

[^7]: «non so se si ammucchia di più a sommare (stare assieme), o a dividere.»

Ligure: # Anton Giulio Brignoe Sâ (1605–1665)

O Anton Giulio Brignoe Sâ o l’appartegniva à uña de ciù potente famigge da Repubrica; nasciuo do 1605 e mòrto do 1665, pensatô, poeta, comediògrafo e òmmo politico, sostegnitô de unna ciù grande autonomia da Repubrica de Zena verso a Spagna. Inta segonda parte da seu vitta, do 1649, o l’à renonçiou à tutti i incarreghi politichi e o l’à piggiou i òrdeni saçerdotali, con finî pe fâse gexuita do 1652. Autô de comedie plurilingue, I due anelli simili e Li comici schiavi, segondo l’usansa do seu tempo, o gh’à portou a seu veña satirica e polemica. Inte unn’euvia comme Li comici schiavi poemmo attrovâ a mascara zeneise do Capoâ Berodo, o sordatto farabolan ch’o s’avvanta de incredibile avventue, e destinou tutte e vòtte à ëse misso a-o landon, progenitô de atre mascare ligure, comme Barudda e Monòdda, popolen rattelloxi e sciätoin.

O tiatro còmico do Seiçento o l’ea de soventi plurilingue e pe commun ògni personaggio o l’ea unna mascara, caratterizzâ da un diverso dialetto. O personaggio ciù ammou da-o pubrico zeneise o l’ea o Capoâ, o sordatto falampi, ch’o finisce delongo pe fâ de fottifigue. Quande peò e comedie vegnivan portæ a-o de feua de Zena, a parte do Capoâ, ò de atre mascare zeneixi, a vegniva traduta in italian ò a-a dreitua levâ da mezo, e sto fæto in caxon segge de alluxoin politiche localistiche de quæ e tiate do Capoâ ean farçie, segge pe-i zeughi de poule e doggi sensci, che ghe gustava a-i zeneixi d’aloa, ma che feua de Zena ean incomprenscibili. Sto fæto o dà raxon ascì da nisciuña popolaritæ do tiatro zeneise e de seu mascare into resto d’Italia, ancon oua desconosciui.

E atre doe mascare caratteristiche zeneixi, che tornan delongo into tiatro do Seiçento e che son arrivæ, con de variante, fiña tòsto a-i nòstri giorni inti Carrossezzi de Carlevâ, ean o vegio leppegon e raixo co-a servetta zoena e ammaiçiâ, chi ghe dà delongo o liscio. O Brignoe Sâ o repiggia i doî personaggi inta seu comedia I due anelli simili e o î fa esprimme con tutta a vivessa e l’axillo che son neçessai a-a scituaçion. Inte sta scena, o vegio Pasquâ o ciamma a-a seu figgiòssa Gianchinetta de sposâlo, tanto da schivâ de pagâ de deutta à un eventuale pretendente.

Pâ che o Brignoe Sâ o l’agge scrito ascì quarche poexia còmica, de quæ sta chì, piña de sensci doggi e alluxoin eròtiche ò dòtte comme e tiate do Capoâ a-o tiatro, e stæta dedicâ à unna seu ammante tròppo caistiosa, a l’é un exempio.

[^1]: Inta grammatica latiña o caxo genitivo o ven avanti o dativo. L’autô o veu dî che con sta dònna o deve ëse lesto à dâ, avanti de deuviâ i «genitali».

[^2]: «Löro» o l’é o clascico nomme do pappagallo; Inte sto caxo o reciamma o nomme de l’öo.

[^3]: O «Donato» o l’é unna clascica grammatica latiña. Sta dònna chì gh’é cao piggiâ in man o «Donato», avanti che o «Furioso»…

[^4]: «se no menæ e moen (pe tiâ feua palanche), poei anche menâ i pê (pe anâvene).»

[^5]: «i pagai» fan pensâ à l’atto de «pagâ»; e oæ (oræ) reciamman a poula «oro».

[^6]: A Marfisa a l’é unna dònna guerrezzea di poemmi cavallereschi franseixi; inte sto caxo pe mandâla «à gambe levæ», a «lansa» a dev’ëse d’öo.

[^7]: «no sò se s’ammuggia de ciù à sommâ (stâ insemme), ò à spartîse.»